MUNICIPIUL  CRAIOVA  

CONSILIUL LOCAL AL MUNICIPIULUI CRAIOVA                      

   HOTĂRÂREA  NR. 484
privind aprobarea raportului de evaluare având ca obiect preţul de pornire al negocierii, în vederea vânzării, de către municipiul Craiova, a imobilului –teren care aparţine domeniului privat al municipiului Craiova, situat în  str.Petre Carp, nr.43, înscris în Cartea Funciară nr.222677 Craiova

            Consiliul Local al Municipiului Craiova, întrunit în şedinţa ordinară din data de 27.11.2025;
            Având în vedere referatul de aprobare nr.374621/2025, raportul nr.387161/2025 al Direcţiei Patrimoniu și raportul de avizare nr.391179/2025 al Direcției Juridice, Asistență de Specialitate și Contencios Administrativ prin care se propune aprobarea raportului de evaluare având ca obiect preţul de pornire al negocierii în vederea vânzării, de către municipiul Craiova, a imobilului –teren care aparţine domeniului privat al municipiului Craiova, situat în  str.Petre Carp, nr.43, înscris în Cartea Funciară nr.222677 Craiova și avizele nr.39/2025 al Comisiei I-Buget Finanţe, Studii, Prognoze şi Administrarea domeniului, nr.33/2025 al Comisiei III-Servicii Publice, Liberã Iniţiativã şi Relaţii Internaţionale şi nr.41/2025 al Comisiei V-Juridică, Administraţie Publică şi Drepturi Cetăţeneşti;   

             În conformitate cu prevederile art.1650 din Codul Civil;
   Potrivit Hotărârii Consiliului Local al Municipiului Craiova nr.429/2025 referitoare la vânzarea, de către municipiul Craiova, a unui imobil – teren, care aparţine domeniului privat al municipiului Craiova, situat în str.Petre Carp, nr.43, înscris în Cartea Funciară nr.222677 Craiova;      
   În temeiul art.108, art.129 alin.2 lit.c, coroborat cu alin.6 lit.b, art.139 alin.3 lit.g, art.154 alin.1 și art.196 alin.1 lit.a din Ordonanţa de Urgenţă a Guvernului nr.57/2019 privind Codul administrativ, cu modificările și completările ulterioare; 
HOTĂRĂŞTE: 
Art.1. (1) Se aprobă raportul de evaluare având ca obiect preţul de pornire al negocierii vânzării, de către municipiul Craiova, a imobilului-teren, în suprafaţă de 9 mp.,  reprezentând cotă parte din terenul în suprafaţă de 258 mp., situat în municipiul Craiova, str.Petre Carp, nr.43, înscris în Cartea Funciară nr.222677 Craiova, în cuantum de 21.181 lei, echivalent a 4.165 euro, conform anexei care face parte integrantă din prezenta hotărâre.
            (2) Valorile prevăzute la alin.(1), nu includ TVA.

Art.2. Primarul Municipiului Craiova, prin aparatul de specialitate: Serviciul Administraţie Publică Locală și Relaţii cu Consiliul Local, Direcţia Patrimoniu, precum şi Veleanu Elena şi Veleanu Marin vor aduce la îndeplinire prevederile prezentei hotărâri.

